Түнгі клубта қыдырған — Қызылордада екі мұғалім жұмыстан босатылды
DATE: 10:01, 16 Қаңтар 2024 | GMT +5
TITLE: Түнгі клубта қыдырған — Қызылордада екі мұғалім жұмыстан босатылды
URL: https://kaz.inform.kz/news/tung-klubta-kidirgan-kizilordada-ek-mugalm-zhumistan-bosatildi-1be58f/
META: DATE: 10:01, 16 Қаңтар 2024 | GMT +5
TOTAL WORDS: 192
AUTHOR(S):
TEXT: "Күнделікті қарым-қатынаста әдеп нормаларын сақтау мұғалімдер үшін үйреншікті әдетке айналуы тиіс. Өкінішке орай, ғаламторда мұғалімдердің аталған принциптерді сақтамайтындығы туралы ақпарат шығып тұрады. Бірнеше мысал келтірейін:. 1. Қысқы демалыс уақытында Түркияның түнгі клубтарының бірінде қыдырып жүрген Қызылорда облысының екі мұғалімінің әлеуметтік желілердегі жарияланымдары атааналар қауымының наразылығын тудырды. Педагогтер жұмыстан босатылды. Өткен жылы Павлодар облысындағы №28 балабақша-бөбекжайдың жатын бөлмесіне орнатылған бақылау камерасына тәрбиешінің балаға көрсеткен дөрекі әрекеті түсірілген. ҚР Еңбек кодексінің 52-бабының 1-тармағының 14-тармақшасына сәйкес, педагог теріс себептермен жұмыстан босатылды", - деп жазды Ернұр Дәуенов. Сондай-ақ, Білім саласында сапаны қамтамасыз ету комитетінің төрағасы мұғалімдердің жұмыс орнында және қоғамдық жерлерде жүріс-тұрысын, өзін ұстау әдебін айқындайтын заң нормаларын атап өтті. «Педагог мәртебесі туралы» Заң педагог мәртебесін бекітіп, педагогтің құқықтарын, әлеуметтік кепілдіктері мен шектеулерін, міндеттері мен жауапкершілігін белгіледі. Министрліктің 2020 жылғы 11 мамырдағы № 190 бұйрығымен бекітілген Педагогикалық әдеп ережелерін әрбір мұғалім ұстануы тиіс. Қағидаларға сәйкес мұғалімдер қызметтік және қызметтік емес уақытта 7 қағидат пен 19 мінез-құлық нормасын сақтауға міндетті. "Педагогикалық әдеп қағидаларында педагог әлеуметтік желілерде дәйексіз және әдепсіз ақпаратты таратпайды, қоғамда педагогтің жоғары атағын нығайтуға ықпал етеді, педагогтің жоғары атағының беделін түсіруге мүмкіндік туғызатын іс-әрекеттерді жасауға жол бермейді делінген және 17) тармақшалары)", - деп жазды ол
